





































































































Hjælp os at udbrede kend¬ 
skabet til UFO-sagen 


Hjælp os at få vore studie¬ 
hæfter, bøger, hæfter, UFO¬ 
NYT m. m. ud til så mange 
som muligt 

★ 

Prøv om DE kan tegne abon¬ 
nementer, udbredelse giver 
øget interesse, og det giver 
os økonomisk balance 

TAK 




På tærskelen til en ny tidsalder 

JDå tærskelen til en ny tidsalder 

Air. Brinsley de Poer Trench, 

64 Pond Street, London, 
januar 1960. 

Der hersker på denne planet en almindelig tendens til forøgelse 
af livstempoet. Nye opdagelser på de elektroniske, medicinske og på 
andre områder bliver i overraskende grad hurtigt videreført. På det 
metafysiske, religiøse og filisofiske område har begreberne udvidet 
sig, og mange mennesker har i dag større forståelse herfor end tid¬ 
ligere. 

Der viser sig tydeligt en åndelig renaissance ved disse videnskabe¬ 
lige og teknologiske fremstød. Vi vil snart opleve at se, at religion 
og videnskab er identiske. Livets love er videnskabelige, og viden¬ 
skabelige love er funderet i det åndelige. 

Nogle vil vel sagtens spørge, hvorfor der forekommer en sådan 
overflod af erkendelser og ideer netop nu? Der synes at ligge en 
forandring i luften. Men ikke kun det. Der hersker overalt en al¬ 
mindelig følelse af forventning, en art indre viden om, at store be¬ 
givenheder er forestående. Det er netop nu tiden, hvor alt åbenbarer 
sig, og alt nyt skal gøres nu. „Der vil komme en ny himmel og en 
ny jord“. Den gamle verden med dens fordømmelse, udelukkelse, 
snævre horisonter og materialisme er på tilbagetog, og den ny tid 
med dens åndelige og videnskabelige oplysning er i fremmarch. 

Forandringerne vil ikke blot vise sig i vore indre tanker, men også 
i det ydre. Fysiske forandringer er selvfølgelige resultater af vor 
tankeverden. De er en virkning heraf. 

Professor Earling Dorft fra Princetown universitetet har meddelt, 
at højere temperaturer i forskellige dele af verden allerede har givet 
sig udslag. 

Målinger af havoverfladens højde har godtgjort, at oceanerne er 
steget siden 1920. Dette skyldes smeltevand fra gletcherne. 

Nordpolen kipper over mod syd på den vestlige halvkugle. 

Den magnetiske nordpol er nu fjernet 9—11 grader fra det sted, 
hvor den egentlig skulle ligge. 

Paradoksalt nok hæver Atlanterhavets bund sig. Dette kan have 
noget at gøre med nordpolens kipning. I en artikel i „Det Bedste“ 
for februar 1957 skrevet af Richard Clavering med titlen „Det 
sunkne Atlantis“, hedder det: 

„Det er hævet over enhver tvivl, at der har fundet vældige om- 

Mr. Brinsby de Poer Trench 


væltninger sted på Atlanterhavets bund — og at de stadig finder 
sted. I august 1923 blev et skib sendt ud for at søge efter et for¬ 
svundet kabel, som var udlagt i Atlanterhavet 2 5 år før. Da man 
målte dybden på nøjagtigt det sted, hvor kablet var blevet sænket 
ned, viste det sig, at havbunden have hævet sig næsten 4000 m i 
løbet af de 25 år“. 

Det er en kendsgerning, at Golfstrømmen for kort tid siden har 
ændret sit løb. Engelske aviser bragte denne efterretning, og ameri¬ 
kanerne forsøger nu at følge dens nye løb, idet de sprøjter et farve¬ 
stof ud så nær som muligt ved Golfstrømmens udspring. 

Ja, forandringerne ligger ikke blot i luften, men også på land og 
i havene. Forandringer sker også med os selv. Mange mennesker er 
sig denne forandring bevidst og forstår den kommende udvikling. 

Da vi nu nærmer os disse afgørende dage, er det meget bemær¬ 
kelsesværdigt, at der overalt på kloden findes grupper, som sam¬ 
arbejder om at udforske disse ting og inderligt forbereder sig på de 
kommende dage. Mange af disse grupper er blevet ført sammen 
gennem en besynderlig kraft. 

Et andet tegn på tiden, som vi lever i, er det fantastiske antal rap¬ 
porter om „flyvende tallerkener 44 , som er indløbet siden 1945 fra 
hele verden. 

„Der skal vise sig tegn på himlen". 

Dette bevis for eksistensen af fartøjer fra andre verdener stiger 
stadig. Sandheden kan ikke meget længere skjules for menneskene. 

Alt vil blive afsløret. 

Menneskene er begyndt at vågne. 

Mr. Trench var stifter og redaktør af det engelske UFO- 
magasin „Flying Saucer Reiview ". Efter et par års koncen¬ 
treret arbejde, trak han sig tilbage i slutningen af 1959 
efter at have meddelt mig, at han ønskede at koncentrere 
sig om UFO-arbejdet efter en bestemt linie. 


MINE OPRIGTIGSTE . . . 

Maria Cristina de Rueda, 

Thiers 61, Nua Anzures, Mexico, D. F. 

23. januar 1959. 

Kære medarbejdere. 

Mine oprigtigste lykønskninger med Mr. Adamskis ankomst til 
jeres lande. Jeg tror, at I, når I hører og forstår ham, om kort tid 
vil give mig ret i, hvad jeg fortalte nogle af jer om ham. I vil også 

forstå, at han er den beskrivelse, jeg kunne give af ham, langt over¬ 
legen, og vi burde være stolte over, at han har valgt os til at hjælpe 

sig- 

Nu vil jeg bede om jeres hjælp til at udvikle mit arbejde her i 
Mexico med succes, uden jeres hjælp vil det være vanskeligt at for¬ 
berede en god og effektiv organisation. 

Jeg vil gerne forklare min situation. I Mexico er alle oplysninger 
vedrørende UFO’erne kun på engelsk. Der er ikke blevet oversat 
een bog til spansk, så I kan se, at man ikke er særlig godt infor¬ 
meret om disse ting; jeg tror, at dette er grunden til den skepsis, 
der findes. De mennesker, der er kommet til mig, er tilskyndet ude¬ 
lukkende af nysgerrighed eller for at få nyheder. Det har været 
praktisk umuligt at danne en gruppe bestående af alvorlige menne¬ 
sker. Jeg har spekuleret på, om det var muligt at få folk til at lytte 
til Mr. Adamskis konferencer. Herved ville deres interesse så blive 
vækket, og det er derefter muligt, at alvorlige mennesker ville dukke 
op for at hjælpe mig. Det er sandt, at Mr. Adamski kommer til 
Mexico, når han slutter sin rejse, så jeg har lang tid til at forberede 
mig i nu, og jeg beder lederne i alle de lande, hvor han skal holde 
konferencer, om at de, hvis de vil lave nogle optagelser, vil sende 
mig en kopi. Jeg vil med glæde betale alle de omkostninger, der 
derved fremkommer. Hvis dette er muligt, vil jeg være i stand til 
at få forskellige grupper til at høre dem, uden at skulle tage noget 
for det, idet jeg har nogle venner, som vil låne mig en hal (uden 
leje). Kapacitet 200 mennesker! Jeg kan holde ,,foredragene“ to 
gange om ugen. Kan I lide min ide? Jeg ville ønske GA kom hertil 
for stedse. 

Jeg sætter umådelig pris på jeres hjælp, og hvis der bliver be¬ 
kendtgørelser i pressen, beder jeg jer om, at sende mig to eksem¬ 
plarer af aviserne, eet til mit registreringsarbejde, og det andet til 
offentligheden. Jeg håber, at vi snart kan have vore rum-brødre som 
kære venner i vore hjem. 

Lou Zinsstag: 

Deres ide, med at hjælpe Mr. Adamski med et månedligt bidrag, 
til de omkostninger han har med sit hverv, forekommer mig vidun¬ 
derlig, ja min ven, jeg er villig og ivrig af hele mit hjerte til at gøre 
det. Jeg venter et brev fra Dem, som forklarer mig, hvordan vi kan 
føre det ud i livet. De kan regne med mig i alle måder. 

For et år siden besøgte vi ham i Valley Center, og jeg måtte på¬ 
skønne de umådelige omkostninger, og det overmål af arbejde som 
han, og de to beundringsværdige damer, der hjælper ham, har. De 

Mine oprigtigste . . . 


hviler ikke eet øjeblik hele dagen. Jeg hjalp personligt med til at 
frankere og forsegle 2000 breve, og var der kun i to dage; jeg følte 
virkelig stor beundring for dem. Skriv snart til mig, og fortæl om 
Mr. Adamskis besøg i Deres land. 

Dora Bauer: 

Jeg er ivrig efter at få nyheder fra Dem, jeg har ikke modtaget 
nogen i lang tid. Jeg kan tænke mig, at det er fordi De har travlt 
med at forberede Mr. Adamskis ankomst, med at få alt gjort klart 
til hans konferencer. Glem ikke at skrive til mig snart. 

Hr. H. C. Petersen: 

Deres begejstring er i høj grad smitsom. Deres breve er som en 
indsprøjtning af optimisme. Nu er jeg sikker på, at jeg snart vil få 
succes. Tak og tillykke med Deres gode arbejde. 

Dr. Perego: 

Jeg vil med glæde give Dem min alvorlige mening om Mr. Vil- 
lanueva, chaufføren, som siger, at han har været på Venus. 

Denne mand har kun været i mit hus een gang, og det er vanske¬ 
ligt at bedømme en person, som man ikke har mødt ved forskellige 
lejligheder. Selv om han synes alvorlig og oprigtig, har han nu mod¬ 
sagt, hvad han oprindelig skrev i aviserne. Han forklarer, at han var 
bange for at sige sandheden af angst for, at man ikke ville tro ham. 
Jeg giver ham Deres adresse, og han vil snart skrive til Dem. Jeg 
tror, at De, hvis De udveksler breve med ham, vil være i stand til 
at bedømme, i hvor vid udstrækning han taler sandt. 

Jeg venter Deres bøger med stor interesse, og siger mange tak 
for dem. Glem endelig ikke at sende mig oplysninger om Mr. Adam¬ 
skis rejse, og om udstillingen i San Marino. Her er der ikke sket 
noget nyt. 

Mr. H/nfelaar: 

Mange tak for Nyheds Brevene, jeg lykønsker Dem. Jeg håber 
snart at få en lige så godt organiseret gruppe som Deres. Jeg beder 
Dem om ikke at glemme at informere mig. 

Mr. Kachiro Kubota: 

Det er så længe siden, jeg har fået nyheder fra Dem. Jeg ville 
sætte pris på at vide om Mr. Adamski skal til Japan. Skriv snart til 
mig. 

Dr. Sievers: 

Jeg håber De vil være i stand til at klare alle vanskeligheder, og 

at Mr. Adamski holder sine foredrag i Deres land. De vil få mange 
ting at vide. 

Tak for „Approach“, jeg håber, at jeg fortsat vil få det, der er 
meget interessant. 

Ovenstående giver et ganske godt eksempel på den fam- 
len og jorsagthed, som udvises nogle steder. 

Under „Dr. Perego (( nævnes „Udstillingen i San Marino 11 . 
Det drejer sig om en UEO-udstilling aj stort format, og 
vi ved i dag, at der var mange besøgende, og at det helt 
igennem var et vellykket arrangement. 


tesla 

De nedenstående korte oplysninger er samlet af hr. kri¬ 
minalassistent E. Slei, Elselillevej 3, København S. 

Vor Tids Leksikon oplyser følgende: 

Nicola Tesla (1856—1943) elektroingeniør og opfinder, født i 
Kroatien. Først telegrafingeniør i Østrig, senere elektrisk ingeniør i 
Budapest og Paris. Tesla virkede siden 1884 som elektroingeniør i 
USA, først hos Edison, senere fik han eget laboratorium i New 
York. Fandt i 1887 drejefeltprincippet (uafhængigt af Ferraris). Pa¬ 
tenterede i 1888 induktionsmotoren for vekselstrøm. Opfandt 1893 
Tesla-transformatoren, der ved hjælp af svingningskredse (resonans) 
fremkalder højfrekvente spændinger på flere millioner volt. Dette 
danner grundlaget for en del medicinske højfrekvensapparater. 

I Margret Storms bog ,,Return of the Dove“ berettes om Tesla. 
En del af bogens indhold er i strid med de faktiske forhold — men 
det nedenstående er korrekt. 

Tesla, der var født i 1856 i Jugoslavien af den ortodokse gejst¬ 
lige Milutin Tesla og hans kone Djouka, var en ensom mand, hjem¬ 
løs, ugift og levede mest på hotelværelser. O’Neill, som var nært 
knyttet til ham i venskab og senere har skrevet en biografi om Tesla, 
beretter træk om hans liv, som forekommer fremmedartet, og som 
hænger sammen med hans overordentlige sensibilitet. Således havde 
Tesla meget sensible fingre, og karakteristisk nok havde han lange 
og smalle tommelfingre. Han kunne åbenbart se den menneskelige 
særegenskab, han var meget omhyggelig med sin berøring af andre 
mennesker og rakte kun yderst sjældent hånden til hilsen. Han spiste 
og drak aldrig uden et vist stille, koncentreret ceremoniel, hvilket 
dog kun blev opdaget af de færreste. Han havde dybtliggende øjne. 

T esla 


Han åndede korrekt, hvad de færreste af os formår. 

I sin levetid betroede han sine elever Mathews og Carr ca. 1200 
patenter og forskellige opgaver f. eks. bygning af et modtager- og 
sendeapparat og med konstruktionen af den såkaldte Tesia anti- 
krigsmaskine“. Med begge disse af Tesia inspirerede projekter ar¬ 
bejder Mathews stadig. Han fortæller, at han på sin grund i Kanada 
til enhver tid kan blive kaldt af rummenneskerne og bliver det ved 
hjælp af en retningsstråle på sit apparat og at større og mindre rum¬ 
skibe lander hos ham. Det første var et moderskib, som landede en 
måneløs nat. Det indeholdt 24 mindre fartøjer, hver med en dia¬ 
meter på fra 24 til 33 m. Ingen af disse fartøjer havde vinduer, men 
var forsynet med en slags fjernsynsskærm ved hjælp af hvilken rum¬ 
menneskene kunne se omgivelserne. Moderskibet havde en diameter 
på 233 m, 100 m højt og forsynet med et rør på 14 m i diameter. 
Skibet var af venusiansk oprindelse. Det er betegnende, at også 
Mathews fører et kraftigt felttog mod alle områder af okkultisme og 
psykiske bevægelser. Han betoner udtrykkeligt, at han ved alle sine 
kontakter har med levende, virkelige og fysiske væsener at gøre og 
ikke med ånder eller andre fantomer. De såkaldte ,,budskaber“ ude 
fra rummet, som i de senere år er dukket op på vor jord, er i mange 
tilfælde svindel og fostret i en syg hjerne. Disse ,,budskaber“ spær¬ 
rer os vejen for den rigtige erkendelse af rumfænomenerne. Ligeså 
bestyrtende er den kendsgerning, at rummenneskene har optaget kon¬ 
takt med personligheder indenfor staterne, handelsverdenen og kir¬ 
ken, men overalt bliver dette hånligt tilbagevist. 

Tesia havde, allerede mens han levede, af og til talt med Mathews 
og Carr om andre beboede planeter og så sent som i 1938 talt om, 
at rumskibe nærmede sig jorden. 

Tesia måtte først skænke verden sin flerfasede vekselstrømsmotor. 
Efter denne opfindelse ville radio og flyvning havde været en mu¬ 
lighed, men vor verden formåede ikke den gang at fatte det. 

Tesia var en enspændernatur, fordi han så ofte som muligt ville 
være alene med sin skaber. Hvem, der var sammen med ham, uden 
at de talte sammen, hvilket ofte var tilfældet med Carr, følte sig 
vel til mode — både legemligt og åndeligt. En mand, der er bange 
for GUD, kan aldrig elske ham. Vejen til at elske GUD formede 
Tesia således: ,,Man må kunne gøre sine vibrationer langsomme — 
og så forankre sig der“. Det kunne Tesia gøre. 

Gennem Tito har russerne fået mange af Tesias opfindelser. Efter 
Tesias fjernstyrede kugle fra 1917 har russerne i 1957 konstrueret 
et meget moderne fly. Amerikanerne har i de sidste 40 år kendt 
Tesias konstruktion, men de gjorde intet for at videreudvikle den. 

Vel er russernes fly bundet til jorden, men det flyver meget hurtigt. 
Det var Tesias tanke, at jernbaner, skibe og fly skulle have deres 
drivkraft fra forskellige kraftstationer på fastlandet formidlet gen¬ 
nem retningsstråler. Carr har udbygget denne tanke og forbedret 
den. Hans skiveformede fly er overhovedet ikke bundet til jorden, 
fordi det formår at tage sin drivkraft direkte fra atmosfæren ganske 
efter Tesla’s devise: „Fri energi for en fri verden“. Russernes Tesla- 
kugle kan kun ses om dagen og da forveksles med et UFO. Carr’s 
fly derimod gløder om natten og er det første her på jorden kon¬ 
struerede interplanetariske fly. 

Under alle omstændigheder: kul, olie, gas og elektricitet udvundet 
gennem vandkraft formår ikke længere at slavebinde menneskehe¬ 
den, når Tesias, Mathews og Carrs opfindelser først slår igennem. 

Hvis man ville følge Tesia, så kunne man også i dag benytte fjern¬ 
synet uden disse store antenneanlæg. 

Tesia havde i 1938 tilbudt de allierede magter en af sine opfin¬ 
delser, nemlig antikrigsmaskinen, men blev afvist. Maskinen kunne 
i dag bygges af Mathews. Den ville byde på en absolut beskyttelse 
mod alle fjern-raketter og endog mod det, som en evt. Sputnik ville 
lade falde ned mod menneskeheden. Efter Tesias mening kan de i 
rummet værende intelligenskræfter (elektronisk kraft) bevæges af 
tankekraft. Man kunne derved omkring enhver by, ethvert land 
bygge en uigennemtrængelig lysmur. Denne brug af den elektriske 
kraft er ikke mystisk, men klar naturvidenskab. GUD er efter Tesias 
opfattelse lys og kraft. 

Tesia har skaffet maskinerne for det 20. årh. og sat dem igang. 
Den nye maskintidsalder er oprundet, men jordens mennesker er 
ikke moden til den og dens frie vilje må ikke antastes. 

Tesia, Carr og Mathews gik frem efter Francis Bacons råd: „Hvis 
nogen vil erobre naturen, så må han arbejde med naturen og ikke 
imod den“. 

(Francis Bacon (1561—1626), som var engelsk statsmand og 
filosof, fremsatte i 1856 den påstand, at Bacon og ikke Shakespeare 
skulle være forfatter til de skuespil, som sidstnævnte udgav i sit 
navn. Overs. anm.). 

Efter dette princip har Carr fremfor andre løst rumflyvningspro¬ 
blemet på sit „Space Research Institut^ (rumforskningsinstitut), der 
ligger i nærheden af Baltimore, USA. Han henter fri energi ud af 
atmosfæren og ophæver tyngdekraften. Som i 1938, da Tesias anti¬ 
krigsmaskine afvistes af de allierede magter, således også i dag, hvor 
Carr’s tilbud om at bygge rumskibe afvises til trods for mange mis¬ 
lykkede raketforsøg. 

Banker, kapitalistiske foretagender, militærpersoner af høj rang, 
videnskabsmænd højt betalt af disse foretagender, ja endog bety¬ 
dende kirkefædre hører til en mægtig ,,tavshedsgruppe“ — særligt 
i USA, som undertrykker alt, der vedrører UFO’s og den fri energi. 
Der ville ikke opstå nogen panik — i hvert fald ikke blandt den 
brede masse på vor jord — hvis hemmeligheden om UFO’erne løf¬ 
tedes. Panikken ville findes blandt visse bestemte kapitalistiske grup¬ 
per, råstofmonopolister, banker og sidst, men ikke mindst, i kirken. 

De højeste kredse i USA ved nøje besked med huler, hvor der 
opbevares fly-apparater og lign. stammende fra tiden omkring At- 
lantis og Lemurien, men de holder alt dette strengt hemmeligt. (Top 
Secret). 

Vi vil gang på gang støde på udtrykket „fri energi“ — 
og vi husker nu, at det var Tesia, som opkastede teorierne, 
O ti s T. Carr \ Mathews, som fører dem ud i livet — 
trods stærk modstand fra „alle sider 11 . 


* * 


★ 

Flyvende tallerkener er af overjordisk oprindelse. Hverken 
russerne eller amerikanerne er i stand til at konstuere den 
slags fartøjer. Tallerkenernes egenskaber overgår klart, 
hvad den nuværende videnskab formår. 

Pierre Clostermann. 


Disse overjordiske opdagelsesrejsende er skilt fra os af en 
gigantisk forhindring — nemlig vores tilbagestående tek¬ 
niske kunnen og vores hovmodige bedrevidenhed. 

Gabriel V ois in. 






Ved samlet køb af 

6 stk. »Telepati« eller »Jor¬ 
diske flyvende tallerkener, 
Adamski og planetarerne« 
skal der kun afregnes for 
5 stk. 

De kan altså slå to fluer med 
et smæk. Samtidig med at De 
støtter UFO-arbejdet, skaffer 
De Dem selv gratis UFO-litte- 
ratur. Gør et forsøg — det 
kan være ganske morsomt. 

